*Začetki podjetja KEFO segajo v leto 1949. Do leta 2001 je podjetje šlo skozi prestrukturiranje in privatizacijo, od leta 2001 je KEFO v zasebni lasti. Danes skupino KEFO sestavljajo matično podjetje v Sloveniji ter hčerinska podjetja na trgih Hrvaške, Srbije ter Bosne in Hercegovine s skupno 150 zaposlenimi. Naš prodajni program obsega vse za laboratorije, tehnično kemijo, prehranske sestavine, enteralno prehrano in medicinski potrošni material ter tudi vrhunske »anti-aging« izdelke, od leta 2019 pa v okviru prevzetega podjetja KEMOMED prinašamo tudi rešitve s področja kemijske analitike in biomedicine.*

*Na trgu smo znani po visokem nivoju strokovnosti, kratkih dobavnih rokih in odlični podpori strankam.*

*Smo ambiciozen in izjemno pozitivno naravnan tim z jasno vizijo in pogledom, usmerjenim v prihodnost. Nove sodelavce izbiramo skrbno in z željo po dolgoročnem sodelovanju. Za nami je 76 uspešnih let obstoja in s tem 76 let neprecenljivih izkušenj.*

V našo ekipo vabimo:

**RAČUNOVODJA m/ž**

**Naloge in odgovornosti:**

* priprava, vodenje in ažuriranje vseh računovodskih knjig ter evidenc, vključno z glavno in pomožnimi knjigami
* knjiženje poslovnih dogodkov skladno z internimi pravilniki in zakonodajo
* mesečno zaključevanje poslovnih knjig in priprava finančnih izkazov
* sestavljanje letnih poročil, bilanc stanja in izkazov uspeha v skladu s slovenskimi računovodskimi standardi in zakonodajo
* vodenje registra osnovnih sredstev
* priprava in oddaja davčnih napovedi, obračun DDV ter drugih obveznih davkov
* poročanje državnim in drugim organom (FURS, AJPES, banke…)
* izvajanje analize in interpretacija finančnih podatkov ter priprava poročil za interno in zunanjo uporabo
* komuniciranje s strankami in poslovnimi partnerji glede računovodskih vprašanj
* nudenje računovodskih in finančnih nasvetov ter podpora drugim oddelkom glede računovodskih in davčnih vprašanj
* skrb za skladnost poslovanja z zakonodajo in računovodskimi standardi
* priprava in obdelava plač ter ostalih osebnih prejemkov zaposlenih
* sodelovanje pri notranjih in zunanjih revizijah ter priprava ustrezne dokumentacije
* iskanje in izvajanje izboljšav v računovodskih procesih za povečanje učinkovitosti in natančnosti

**Pričakujemo:**

* univerzitetno izobrazbo ustrezne smeri
* vsaj 3 leta primerljivih delovnih izkušenj
* poznavanje Pantheona (obvezen pogoj)
* analitične, strateške in komunikacijske sposobnosti
* poznavanje zakonodaje, procesov in standardov v računovodstvu
* poznavanje davčnega področja
* aktivno znanje angleškega jezika
* aktivno znanje hrvaškega ali srbskega jezika (zaželeno)
* napredno poznavanje Microsoft Office orodij
* sposobnost samostojnega in timskega dela
* natančnost, samoiniciativnost, zanesljivost in odgovornost
* poštenost
* pozitivno naravnanost in usmerjenost k rezultatom
* željo po dolgoročni zaposlitvi in strokovni rasti

**Nudimo:**

* delo v uspešnem in stabilnem podjetju z dolgoletno tradicijo
* prijetno, spodbudno in dinamično delovno okolje, ki temelji na zaupanju in odgovornosti vsakega posameznika
* priložnost za samostojno delo ter osebni in strokovni razvoj
* motivacijska in sprostitvena druženja s sodelavci, brezplačno sadje, obisk fitnesa in še kaj

Če smo pritegnili vašo pozornost in izpolnjujete pogoje za zaposlitev, ne odlašajte! Čim prej nam pošljite prijavo z življenjepisom in motivacijskim pismom na zaposlitev@kefo.si, s pripisom »Računovodja«, in morda se prav kmalu spoznamo.